ஒளிப்பன, வெளிப்பட்டு ஓடப் பார்ப்பன, சிவப்பு உள் ஊறி வெளுப்பன, கறுப்ப, ஆன வேல்கணாள் ஒருத்தி, உள்ளம் குளிர்ப்பொடு காண வந்தாள், வெதுப்பொடு கோயில் புக்காள். 16 கருங் குழல் பாரம், வார் கொள் கன முலை, கலை சூழ் அல்குல், நெருங்கின மறைப்ப, ஆண்டு ஓர் நீக்கிடம் பெறாது விம்மும் பெருந் தடங் கண்ணி, காணும் பேர் எழில் ஆசை தூண்ட, மருங்குலின் வெளிகளூடே, வள்ளலை நோக்குகின்றாள். 17 இராமன் உலாவந்த வீதிகளின் நிலை